Publication: Magyar Közlöny
Issue: MK-2002-154 (Year: 2002, Number: 154)
Era: 1990-2004
Section: 2070/2001. (IV. 10.) Korm. határozat végrehajtásának
Paragraph Index: 453

f) Kiemelt anyag- és hulladékáramok A kiemelt hulladékáramok közé azokkal a hulladékokkal kapcsolatos gazdálkodási tevékenységek, tervek kerültek, amelyek szabályozási rendszere átalakulóban van, illetõleg amelyeknél a gyártói felelõsség elvén mûködõ begyûjtõ-hasznosító önfinanszírozó rendszerek kialakítása a következõ években szükséges. A kiemelt hulladékáramok közé kerültek a termékdíjas termékekbõl keletkezõ hulladékok is. Itt szerepelnek azon — többnyire veszélyes — hulladékfajták is, amelyeknél csak az általánostól eltérõ szervezési, biztonsági és kezelési intézkedésekkel valósíthatók meg a környezetvédelmi törvénybõl adódó feladatok. A termelõk, forgalmazók, hasznosítók önfinanszírozó rendszerbe való átszervezõdésének gazdasági feltételeit új jogszabályi keretek kimunkálásával kell megteremteni. Ezt követõen a kötelezõ kezelési arányok, visszavételi kötelezettségek, letéti és betétdíjak, más ösztönzõk rendszerének kialakítását minél elõbb meg kell oldani. A jelenlegi mûködési támogatási rendszer felülvizsgálatát követõen a termékfelelõsség alapján mûködõ rendszer kialakítására van szükség, mivel mûködési költség finanszírozására támogatást az EU-jogforrások a versenysemlegesség elve alapján nem tesznek lehetõvé. f1. Csomagolás és csomagolási hulladék A Hgt. értelmében 2005-re el kell érni a csomagolási hulladékra vonatkoztatva a minimálisan 50%-os átlagos hasznosítási arányt. A hasznosításba beleértendõ az anyagában történõ hasznosítás (újrafeldolgozás) mellett az energia-visszanyeréssel történõ égetés is. Az anyagában történõ hasznosításnál összességében minimum 25%-ot kell teljesíteni és egy minimális 15%-os mennyiséget minden anyagfajtánál el kell érni. A jelenlegi termékdíjas megoldással — a koncentrált keletkezési helyekrõl történõ begyûjtéssel — 30—35% körüli átlagos hasznosítást értünk el. Az anyagában történõ hasznosítás tekintetében már ma teljesítjük az elfogadható 25%-os alsó határt. Az anyagfajtánként minimálisan szükséges 15%-ot a papír és a fém csomagolások tekintetében jelentõsen meghaladjuk, azonban a mûanyagok esetében 7—8%-nál, az üvegnél pedig 14%-nál tartunk. A termékdíjas rendszer mûködésének elemzése rámutatott arra, hogy a rendszer az ipari és kereskedelmi, valamint a hulladékkereskedelemben megjelenõ hulladékforrásokra támaszkodik. Annak ismeretében, hogy hozzávetõlegesen 50-50% a kereskedelmi és ipari, valamint a háztartási eredetû csomagolási hulladék aránya, belátható, hogy a jelenlegi díjak mellett a mai rendszernek nincsenek jelentõs tartalékai, az 50%-os hasznosítás jelentõs szerkezeti és szervezési átalakítás nélkül nem érhetõ el. Emellett az állami, rendszeres mûködési támogatásokat, ami a jelenlegi termékdíjas rendszerünk egyik alapja, az Unió a versenysemlegesség elvei alapján nem fogadja el. Ezért — az eddig elért eredmények megõrzése érdekében — a termékdíjas rendszer fokozatos átalakításával kell áttérni egy új — már az uniós követelményeknek megfelelõ — rendszerre, amely biztosítani tudja a lakossági területre is kiterjedõ, a hasznosításhoz elengedhetetlen szelektív gyûjtés fokozatos elterjesztését. A fokozatos átmenet jogi alapfeltételeit a termékdíj törvény módosítása és a csomagolási hulladékról szóló kormányrendelet megteremtette, azonban az ellenõrizhetõ végrehajtás érdekében további szabályozási finomításokra és intézkedésekre van szükség. A csatlakozási tárgyalások során elért és vállalt 2005. évi teljesítési határidõre az elõzetes számítások szerint évi 865 ezer tonna csomagolási hulladék képzõdése várható. A hasznosítást zömmel az igényesebb, anyagában történõ hasznosítással kell megoldani, amely környezetvédelmi szempontból is prioritást élvez. Mivel a koncentrált begyûjtési helyekrõl származó hasznosított mennyiség növekedésére alig van lehetõség (ez 315 ezer tonna körül várható), a hiányzó 100—120 ezer tonnát lakossági forrásokból kell begyûjteni és hasznosítani. Ehhez — 50% körüli hatékonyságot feltételezve — legalább 4 millió embert kell 2002/154. szám bekapcsolni a szelektív gyûjtésbe. A végrehajtás érdekében az egyes tervezési régiókban a terület GDP-jével arányos mennyiségek begyûjtésére van reálisan esély. Az egyes régiókban begyûjtendõ mennyiségek gyûjtési feltételeit, a megvalósítás helyi lehetõségekhez igazodó módszereit a területi tervekben kell kidolgozni. A szelektíven összegyûjtött és feldolgozásra elõkészített hulladék tényleges hasznosítását a gyártói felelõsség érvényesítésével, elsõsorban a hazai hasznosító ipar kapacitásainak, illetve az elsõdleges termelõ technológiák felvevõ képességének fejlesztésével, ennek támogatásával kell elõsegíteni. Mindemellett az üveg és a mûanyag csomagolási hulladék anyagában történõ, legalább 15%-os hasznosítását csak a részleges hasznosítási célú export igénybevételével lehet biztosítani. Az idõszak végére el kell azonban érni, hogy a hazai kapacitásokkal biztosítható legyen a hasznosítási arányok teljesítése. A csomagolások és csomagolási hulladék terén teendõ legfontosabb intézkedések a következõk: — A csomagolási hulladék képzõdésének megelõzése érdekében ösztönözni kell az újrahasználati rendszerek alkalmazását és biztosítani kell a visszavitelt támogató betétdíjas forgalmazás hatékony szabályrendszerét. — Ki kell alakítani a 2005-ben legalább 4, 2008-ban legalább 6 millió lakost lefedõ szelektív lakossági begyûjtõ rendszert, alapvetõen a gyártói felelõsségre épülõ koordináló szervezetekre támaszkodva. Mûködtetését a közszolgáltatás és a hulladékkereskedelem, illetve a kiskereskedelem bevonásával, a kettõs begyûjtési rendszer elkerülésével, a gyártók befizetéseibõl történõ költségtérítéssel kell megoldani. — A települési hulladékkezelési programok megvalósítása során kialakuló komplex rendszereknek biztosítania a csomagolási hulladék elkülönített begyûjtését garantáló létesítményeket (gyûjtõszigetek, hulladékudvarok, válogatómûvek, esetleg háztól házig begyûjtés). — 2003-ban ki kell építeni a kötelezetteket és a teljesítést nyilvántartó, ellenõrzõ és szükség esetén szankcionáló állami intézményrendszert. — Ki kell dolgozni, illetve honosítani kell a csomagolásokra, illetve azok minõségére, újratölthetõségére és hasznosíthatóságára vonatkozó CEN-szabványokat. — Fejleszteni szükséges elsõsorban a hulladék hasznosításra történõ elõkészítését megvalósító kapacitásokat, valamint a tényleges feldolgozó kapacitásokat, különös tekintettel a mûanyag és üveghulladékra. f2. Biológiai úton lebomló szerves hulladék A hulladékgazdálkodás kiemelt feladata, hogy a települési hulladék lerakókban ártalmatlanított, biológiai úton lebomló szervesanyag-tartalmat az 1995-ben képzõdött mennyiséghez képest 2004. július 1. napjáig 75%-ra, 2007. július 1. napjáig 50%-ra, 2014. július 1. napjáig 35%-ra kell csökkenteni. A biológiai úton lebomló szerves anyagú hulladék közül elsõsorban a települési hulladékban megjelenõ biohulladék (konyhai szerves hulladék, kerti és közterületi növényi hulladék), valamint a papír lerakását kell fokozatosan csökkenteni. 1995-ben a 4,5 millió tonna települési szilárd hulladéknak 35%-át tette ki a biohulladék és 17%-át a papírhulladék, ami összesen 2,34 millió tonna biológiailag lebomló hulladékot jelent. Ennek megfelelõen 2004-ben maximum 1,76, 2007-ben 1,17, 2014-ben 0,82 millió tonna szerves hulladék rakható le. E célok eléréséhez a szerves hulladék települési hulladék lerakókból való eltérítése, azaz elkülönített begyûjtése és más módon történõ kezelése, de elsõsorban hasznosítása lehet csak a megoldás. A becsülhetõ hulladékképzõdés alapján — feltételezve, hogy a képzõdési arányok nem változnak — ez azt jelenti, hogy fokozatos fejlesztéssel rendre mintegy 500, 960 és 1340 ezer tonna bioés zöldhulladék, illetve 240, 470 és 650 ezer tonna papírhulladék elkülönítését és feldolgozását kell megoldani. A bio- és zöldhulladék esetében az elkülönített gyûjtést követõen aerob vagy anaerob lebontási eljárásokkal biztosítani kell a hulladék lebomlását és a képzõdõ „komposzt” felhasználását. Az elsõ idõszakban elsõsorban a hulladék házi komposztálását és felhasználását kell elterjeszteni és ösztönözni, kiegészítve a közterületeken képzõdõ zöldhulladék helyi kezelésével és visszaforgatásával. Erre vonatkozóan tájékoztató programot kell indítani. 2008-ig azonban ki kell építeni a 10 000 fõnél nagyobb településeknél (ez a lakosság kb. 60%-át jelenti) az üzemi méretû komposztáló telepeket. A bio- és zöldhulladék komposztáló telepeket — a gazdaságos begyûjtõ hálózat kiépítése, a közös infrastruktúra és munkaerõ felhasználásának gazdasági elõnyei miatt — célszerû a regionális lerakók telephelyein, azok megfelelõen kialakított részén, a lerakók mûködtetéséhez szervesen illeszkedõ módon megvalósítani. A 2008-ig tartó idõszakban preferálni kell a betelt, felhagyott — részben vagy egészben — nem rekultivált lerakók telephelyein komposztálási telep kialakítását és a komposzt rekultivációhoz történõ (legalább részleges) felhasználását. A papírhulladék hasznosításának növelése érdekében az érintetteknek intézkedéseket kell hoznia a papírhulladék begyûjtésének növelésére, az ebbõl készült termékek kifejlesztésére, piaci arányuk növelésére. Ehhez elsõsorban a begyûjtési rendszerek korszerûsítésére, a szelektivitás és a visszavételi arány növelése érdekében ösztönzõ eszközök bevezetésére van szükség. A termékek és a gyártási technológiák fejlesztése és korszerûsítése során törekedni kell a hulladékpapír felhasználásának növelésére, illetve újrafeldolgozható termékek elõállítására. A hasznosíthatóság növelése és a hasznosítás megoldása általában a rendes termék- és technológiafejlesztési költségek keretein belül megoldható, azonban gyorsított ütemû, mielõbbi bevezetésük állami támogatást is igényel. A visszagyûjtés ösztönzésére célszerû legalább a szórólapokra és a sajtótermékekre termékdíjat bevezetni. 2002/154. szám A végrehajtás érdekében az egyes tervezési régiókban papírhulladék esetében a terület GDP-jével arányos mennyiségek begyûjtésére van reálisan esély. A bio- és zöldhulladékok esetében a régiós szinten képzõdõ becsült hulladékmennyiség alapján lehet a maximálisan lerakható mennyiséget arányosan meghatározni. Az egyes régiókban begyûjtendõ és komposztálandó mennyiségek gyûjtési és kezelési feltételeit, a megvalósítás helyi lehetõségekhez igazodó módszereit a területi tervekben kell kidolgozni. f3. Hulladék olajok Az ásványolaj eredetû hulladék olajok visszagyûjtésében és hasznosításában a jelenlegi 20 ezer t/év mennyiséget 30 ezer t/év mennyiségre, ezen belül a regenerálás részarányát szükséges növelni. A jelenleg kialakított rendszer a termékdíj visszaigénylésével mûködik. A hulladék olajok energetikai felhasználásakor a hulladékégetésre vonatkozó feltételrendszert szükséges alkalmazni. Az alapvetõ feladat a hulladék olajok begyûjtési rendszerének korszerûsítése, a benzinkutaknál és a gépjármû szervizekben az átvételi kötelezettség bevezetésével, másrészt a hulladékudvarokon történõ leadási lehetõségek megteremtésével. A begyûjtés fokozása és korszerûtlen hulladék olaj égetés megszüntetésével mód nyílik a regeneráló kapacitások bõvítésére. Mind az energetikai hasznosításnál, mind a regenerálásnál biztosítani kell a felhasznált hulladék olajok esetleges PCB-tartalmának folyamatos önellenõrzését és rendszeres hatósági ellenõrzését. A program intézkedései és a megvalósítás szabályozási feltételei egy komplex rendszert fognak alkotni. A szankcionálás és gazdasági ösztönzés lehetséges eszközeit minél elõbb ki kell dolgozni. f4. Poliklórozott bifenilek és poliklórozott terfenilek A PCB- és PCT-tartalmú berendezésekrõl benyújtott bevallások elõzetes összesítése alapján mintegy 13 ezer db PCB-tartalmú berendezés van használatban az országban. Ezekben a PCB-tartalmú töltet összes tömege 550 tonnára becsülhetõ. A berendezések üzemeltetõinek 2010-ig kell a berendezések mentesítésérõl vagy PCB-mentes berendezésekkel történõ helyettesítésükrõl, valamint a PCB-tartalmú hulladékok ártalmatlanításáról gondoskodniuk. Az ehhez szükséges kezelési kapacitások ma is rendelkezésre állnak. Cél, hogy a hulladékokkal való gazdálkodás területén megfeleljünk a 96/59/EC irányelvben elõírtaknak. A 2001.

Source: https://magyarkozlony.hu/hivatalos-lapok/a8d2dfc3d143212ed4384aa3f4c01f93477fe494/dokumentumok/7b8ddbc7ccb8cdc9d20c5cf2b33329aef93545c6/letoltes